open-index/open-wikipedia-markdown huggingface dataset:
PeR

**PeR** ir Latvijas bītboksa grupa. Grupa sastāv no mūziķiem Ralfa Eilanda un Edmunda Rasmaņa, kuri grupas nosaukumu skaidro kā "**P**lease **E**xplain the **R**hythm" . 

## Vēsture
### 2007—2009
Grupas pirmsākumi ir meklējami 2007. gada 21. jūlijā, kad tā uzstājās "Dziesma manai paaudzei". Pēc šī konkursa rudenī grupa devās uz Krieviju, lai Maskavā sacenstos ar citiem māksliniekiem talantu šovā "Минута Славы", kur grupa PeR, tikusi finālā, televīzijas balsošanā ieguva 4. vietu. Grupai atgriežoties Latvijā, viņi saņēma ielūgumu piedalīties ikgadējā mūziķu pasākumā "Bildes 2007" Šis arī bija pēdējais pasākums, kad grupa vēl bija sākotnējā sastāvā. Pēc tam Emīla Vegnera vietu nomainīja Edmunds Rasmanis, kurš ļoti veiksmīgi iekļāvās puišu kolektīvā. Grupa ieguva lielāku atpazīstamību, piedaloties LNT konkursa *[[Latvijas zelta talanti]]* 1. sezonā. Grupa izcīnīja vietu finālā, kur gan neuzvarēja. Pēc piedalīšanās konkursā grupa uzstājās daudzos pasākumos, tai skaitā 2009. gada Muzikālajā bankā, kur izpildīja visu konkursa dziesmu popūriju. Kopā ar Sabīni Berezinu grupa uzstājās 2009. gada Eirodziesmā, kur gan nepiedalījās grupas dalībnieks Ralfs Eilands, jo nebija sasniedzis 16 gadu vecumu. Grupa izpildīja Markusa Rivas sacerēto dziesmu Bye, Bye. Dziesma ierindojās 9. vietā. 2009. gada pavasarī grupa ierakstīja singlu kopā ar Mārtiņu Freimani, dziesma saucas *[[Bums]]*.

### 2010—2012

Arī 2010. gadā PeR piedalījās Latvijas nacionālajā atlasē Eirovīzijā, uzstājoties konkursā "Eirodziesma 2010" ar Mārtiņa Freimaņa sacerēto dziesmu *Like A Mouse*, bet finālā palika tikai 10. vietā. Grupas nākamā dalība Eirovīzijas nacionālā atlasē — "Eirodziesma 2012" — bija veiksmīgāka un ar dziesmu *Disco Superfly* tika iegūta 5. vieta.

2012. gada nogalē izdots grupas debijas albums "PeR", tas bija nominēts Latvijas mūzikas ierakstu gada balvai nominācijā "Labākais pop albums".

### 2013
2013. gada PeR piedalījās Latvijas Eirovīzijas nacionālajā atlasē "Dziesma 2013" ar divām dziesmām: *[[Here We Go]]* un *Sad Trumpet*. Dziesma *Here We Go* ieguva pirmo vietu, līdz ar to PeR kļuva par grupu, kas pārstāvēs Latviju 2013. gada Eirovīzijas dziesmu konkursā Zviedrijas pilsētā Malmē. Grupa startēja Eirovīzijas otrajā pusfinālā, tomēr finālam nekvalificējās — ar iegūtiem 13 punktiem tā ierindojās 17. vietā.

## Atsauces

## Ārējās saites

* Grupas mājaslapa
* Per profils platformamusic.lv mājaslapā
* PeR kanāls youtube.com
* PeR mājaslapa draugiem.lv
* PeR twitter profils
Luga (pilsēta)

**Luga** () ir pilsēta Lugas upes krastā Ļeņingradas apgabalā Krievijā. Tajā dzīvo 39 tūkstoši iedzīvotāju. Atrodas pie federālā autoceļa R23 "Pleskava", 136 kilometrus uz dienvidiem no Sanktpēterburgas.

## Vēsture
thumb|left|180px|Lugas dzelzceļa stacija (2018).
Luga dibināta bijušajā Ingrijas provincē, pilsētas tiesības piešķirtas 1777. gadā ar ķeizarienes Katrīnas II pavēli. 
1857. gadā caur Lugas staciju izbūvēja dzelzceļa līniju Pēterburga—Varšava.
Otrā pasaules kara laikā 1941. gadā pie pilsētas notika sīvas, trīs nedēļu ilgas kaujas.

## Ekonomika
Pilsētā atrodas rūpnīca, kurā vienīgajā Krievijā ražo metalurģijas tīģeļus.

## Cilvēki
Luga ir futbolista Vladimira Bistrova (*Владимир Сергеевич Быстров*, 1984) dzimtā pilsēta.

## Atsauces

## Ārējās saites

*Luga enciklopēdijā "Mana pilsēta"
Ačinska

**Ačinska** () ir pilsēta Krasnojarskas novadā Krievijas Federācijā. Dibināta 1682. gadā. Atrodas Čulimas labajā krastā (Obas pieteka), 170 km uz rietumiem no Krasnojarskas. Klimats krasi kontinentāls.

Ačinska ir viens no Ačinskas - Krasnojarskas rūpnieciskā rajona centriem. Tur atrodas alumīnija oksīda kombināts, cementa un sodas ražotnes, vizlas apstrādes un mēbeļu fabrikas, tehnikumi, medicīnas skola. Pilsētas apkārtnē notiek akmeņogļu ieguve un naftas pārstrāde. Pēc iedzīvotāju skaita tā ir trešā lielākā pilsēta novadā pēc Krasnojarskas un Noriļskas (105 tūkstoši iedzīvotāju).

## Iedzīvotāji

Ačinska ir mājvieta nelielai latviešu diasporai, kuras izcelsme galvenokārt nāk no Latgales. Vairums no šiem iedzīvotājiem ir pēcteči latgaliešiem, kas izceļoja no Vitebskas guberņas vēl pirms neatkarīgas Latvijas valsts izveides 1918. gadā. Pilsētā darbojas Ačinskas latgaliešu biedrība, kas organizē dažādus kultūras pasākumus un kalpo par Krasnojarskas novada latgaliešu kultūras centru. 2016. gadā biedrībā bija ap 60 aktīvu dalībnieku.

## Atsauces

## Ārējās saites
Tinda

**Tinda** () ir pilsēta Krievijā, Amūras apgabalā. Tajā dzīvo 38,3 tūkstoši iedzīvotāju. Pilsēta atrodas Tindas upes krastā (Amūras baseins),  no Blagoveščenskas,  no Maskavas (pa dzelzceļu). Liels transporta mezgls Amūras apgabala ziemeļrietumos. 

## Atsauces

## Ārējās saites
Zeja (pilsēta)

**Zeja** (krievu: *Зея*) ir pilsēta Krievijā, Amūras apgabalā. Tajā dzīvo 27 tūkstoši iedzīvotāju. Pilsēta atrodas Amūras-Zejas līdzenuma ziemeļos, Zejas upes labajā krastā,  no tās ietekas. Galvenā loma Zejas ekonomikā ir Zejas HES. Tā ir otra lielākā HES Krievijā pēc Burejas HES un ražo 4-6 miljardus kilovatstundu enerģijas. 

Mūsdienu Zejas rajona teritorijā 1907. gadā tika nodibinātas latviešu kolonijas — Amūras Baltija, Aizupe un Vidussala un citas. 

## Atsauces

## Ārējās saites
Pokrovska (Krievija)

**Porovska** (; ) ir pilsēta Krievijā, Jakutijā. Tajā dzīvo 10 tūkstoši iedzīvotāju. Tā atrodas Jakutijas vidusdaļā, Ļenas kreisajā krastā, 78 km uz dienvidrietumiem no Jakutskas.

## Atsauces

## Ārējās saites
Viļujska

**Viļujska** (), arī **Bilī** (), ir pilsēta Sahas Republikā Krievijas Federācijā. Tajā dzīvo 10 tūkstoši iedzīvotāju. Pilsēta atrodas Viļujas upes labajā krastā (Ļenas pieteka), 592 km uz ziemeļrietumiem no Jakutskas.

## Atsauces

## Ārējās saites
Ņurba

**Ņurba** (; ) ir pilsēta Krievijā, Jakutijā. Tajā dzīvo gandrīz 10 tūkstoši iedzīvotāju. Ņurba atrodas Viļujas (Ļenas pieteka) krastā, 812 km no Jakutskas.

## Ārējās saites
Tommota

**Tommota** () ir Krievijas Federācijas Sahas republikas pilsēta. Tajā dzīvo 8,8 tūkstoši iedzīvotāju. Pilsēta atrodas Ļenas pieteka Aldanas krastā  no Jakutskas un  no Aldanas. Ir Amūras-Jakutskas dzelzceļa stacija.

## Atsauces

## Ārējās saites
Bhuto

**Bhuto** (*Bhutto*) var būt:

* Bēnazīra Bhuto (*Benazir Bhutto*; 1953―2007) ― Pakistānas politiķe, valsts premjerministre (1993 ― 1996);
* Bilavāls Zardarī Bhuto (*Bilawal Zardari Bhutto*; 1988) ― Pakistānas politiķis;
* Zulfikārs Ali Bhuto (*Zulfikar Ali Bhutto*; 1928―1979) ― Pakistānas politiķis; valsts premjerministrs (1973 ― 1977) un prezidents (1966 ― 1977).
Bhutto

**Bhuto** (*Bhutto*) var būt:

* Bēnazīra Bhuto (*Benazir Bhutto*, 1953 - 2007) - Pakistānas politiķe
* Zulfikārs Ali Bhuto (*Zulfikar Ali Bhutto*, 1928 - 1979) - Pakistānas politiķis
Deivids Volfs

**Deivids Volfs** (*David Alexander Wolf*, dzimis ) ir bijušais NASA kosmonauts.

Volfa pirmais kosmiskais lidojums notika 1993. gadā dzīvības zinātnes pētniecības misijā STS-58.

Otro lidojumu viņš veica 1997. un 1998. gadā ilglaicīgā misijā Mir stacijā.

Trešo reizi kosmosā Volfs pabija 2002. gada oktobrī SKS montāžas misijā STS-112, kuras laikā viņš veica trīs iziešanas kosmosā.

Ceturtais lidojums notika 2009. gada jūlijā misijā STS-127 kā misijas speciālistam. Veica trīs iziešanas kosmosā.

Volfs NASA atstāja .

## Atsauces
Volfs

**Volfs** (angļu un  — 'vilks'; sieviešu dzimtē Volfa) ir ģermāņu cilmes uzvārds. Cilvēki ar šo uzvārdu:

* Dāvids Volfs (*David Wolf*; dzimis 1989) — Vācijas hokejists;
* Deivids Volfs (*David Wolf*; dzimis 1956) — ASV kosmonauts;
* Hanness Volfs (*Hannes Wolf*; dzimis 1999) — Austrijas futbolists;
* Hugo Volfs (*Hugo Wolf*; 1860—1903) — Austrijas komponists;
* Kristiāns Volfs (*Christian Wolff*; 1679—1754) — vācu filozofs;
* Māriuss Volfs (*Marius Wolf*, dzimis 1995) — Vācijas futbolists.

## Skatīt arī
* Volfa
* Fon Volfi
Ruslans Kuksinovičs

**Ruslans Kuksinovičs** (dzimis  Liepājā), pazīstams kā ***Rassell***, ir mūzikas un video producents, dziesmu autors un izpildītājs. Bijis grupas *[[Device]]* dalībnieks.

## Biogrāfija
1995. gadā sācis nodarboties ar hiphopa mūziku. 1998. gadā *Rassell* kopā ar Maratu Ogļezņevu nodibināja grupu *[[Device]]*. *Rassell* dziesmas, kā arī aranžējumus savā repertuārā ir iekļāvuši vairāki Latvijā pazīstami mākslinieki, piemēram, Ozols, Gacho, "Scandal Inc.", "A-Europa". *Rassell* ir sadarbojies un rakstījis dziesmas arī jaunajiem Latvijas mūziķiem, grupai ‘’PeR’’, Sabīnei Berezinai, Samantai Tīnai, Oskaram Deigelim un daudziem citiem.

*Device* ierakstu kompānijas *[[Microphone Records]]* paspārnē ir izdevusi trīs albumus: "Better Days" (2002), "18 Touchez" (2003) un "2 Hot 4 LV" (2006). Pēdējā albumā ir iekļauta *Rassell* dziesma *Ты для меня*, kuras ierakstā piedalījies *Scandal Inc.* un Krievijas grupas "Banda" dalībnieks Ratmirs Šiškovs, kas neilgi pēc šīs dziesmas klipa uzņemšanas Maskavā iekļuva smagā autokatastrofā un gāja bojā. Tāpat albumā ir iekļauta *Rassell* dziesma *4 Da Club Headz*, kas tikusi izdota arī Indonēzijā un Korejā.

Eiropas mūzikas žurnāls *Top Of The Pops* atzina grupu par labākajiem jaunpienācējiem Latvijas mūzikā 2002. gadā. Dziesma *4 Da Club Headz* LNT Mūzikas video balvu pasniegšanas ceremonijā tika atzīta par labāko hiphopa dziesmu 2004. *Rassell* dziesma "Jauna, jauka māmiņa" no grupas trešā albuma ir iekļauta Austrijas, Lielbritānijas un Latvijas kopražojuma filmā "Jāņu nakts" (*Midsummer Madness*). Savām dziesmām *Device* ir izveidojusi piecas video versijas, ir tapušas kopīgas dziesmas arī ar citiem Latvijas māksliniekiem — Ivo Fominu un Tomasu Kleinu, grupu "Tumsa", dziedātāju Ladybird. *Rassell* sadarbībā ar "Platforma.lv" ir izdevis savu pirmo soloalbumu — *Cool & Sentimental* (2009). Vairākas no albuma dziesmām *Rassell* ir iedziedājis kopīgi ar citiem Latvijā populāriem mūziķiem, tostarp arī ar Intaru Busuli.

*Rassell* jau daudzus gadus sadarbojas ar dziedātāju Sabīni Berezinu, mūziķi iekarojuši lielu popularitāti Latvijā — video krātuvē "YouTube" viņu ievietoto mūzikas videoklipu skatījumu skaits mērāms vairākos miljonos. *Rassell*, sadarbojoties ar Sabīni Berezinu, ir laidis klajā divus studijas albumus — *Dzīvo brīvi* (2012) un *Esi kustībā* (2016), kā arī daudzus singlus, kas nav apkopoti albumos, sadarbojoties arī ar citiem māksliniekiem.

## Diskogrāfija

 

## Atsauces
Logs

[thumb|right|200px|Senatnīgs koka logs [Berlīne|Berlīnē]]
**Logs** ir telpu norobežojošs atvērums sienā (loga aile), jumtā, kurš ļauj telpā ieplūst dabiskajai gaismai un skaņai, kā arī gaisam, ja logs ir atverams. Parasti tas ir stiklots, bet citreiz loga vērtnes rāmī tiek ievietots arī cits caurspīdīgs materiāls.

Logs sastāv no vairākiem elementiem. Par loga vērtnes rāmi sauc rāmi, kurā ir ievietota loga vērtne. Tie var būt viens vai vairāki. Par loga vērtni kalpo stikls vai kāds cits caurspīdīgs materiāls. Loga vērtnes rāmis var būt gan verams, gan arī neverams. Tas atkarīgs no tā, vai tam ir eņģes vai nē. Pie atbilstošas konstrukcijas tas var būt izņemams. Rāmis, kas aptver visus loga vērtnes rāmjus un notur visu konstrukciju sienā, ir aploda. Ja loga augšdaļā ir nodalītas vērtnes, tad tās sauc par virslogu, bet ja tās ir ievietotas vērtnes rāmī, tad par vēdlogu. Loga elements, kas atdala virslogu no apakšējās loga daļas, tiek saukts par šķērskoku.

Pašus logus pēc konstrukcijas iedala gropes logos, kuriem vērtnes ir vienāda lieluma, ārējās vērtnes veras uz āru, bet iekšējās uz iekšu, oderlogos, kuriem abas vērtnes veras uz iekšu, logos ar savienotām vērtnēm, kuriem loga vērtnes sastāv no diviem kopā sajūgtiem rāmjiem, logos bez vērtnēm, kuriem parasti ir bīdāms rāmis. Loga aplodas un rāmjus izgatavo no koka, tērauda, alumīnija, plastmasas un citiem materiāliem. Lai telpā būtu pietiekams dabīgais apgaismojums, logu kopējam laukumam jābūt robežās starp 10 un 20 procentiem no telpas grīdas laukuma.

Ne vienmēr logu ailē ievieto speciālu konstrukciju. Citreiz, piemēram, loga galvenais uzdevums ir nodrošināt ventilāciju, tad loga ailē var būt ievietotas žalūzijas. Tāpat arī loga ailē tiek ievietotas restes, lai neļautu telpā iekļūt vai no tās izkļūt.

Arhitektūrā logs tiek izmantots arī dekoratīvos nolūkos. Tā, piemēram, gotiskajā stilā logi ir šauri un uz augšu izstiepti. Tāpat arī logu formas var būt ļoti dažādas.

## Ārējās saites
Paleoaziātu valodas

**Paleoaziātu valodas**, arī **paleosibīrijas valodas**, ir Tālo Austrumu un Sibīrijas valodu grupa, kas nav savstarpēji ģenētiski saistītas (neveido klasisku valodu saimi), bet nepieder arī ne pie vienas no lielajām valodu saimēm. Tas ir kopnosaukums valodām, kas bija plaši izplatītas reģionā pirms tungusu-mandžūru un tjurku valodu ienākšanas.

Atkarībā no valodu klasifikācijas sistēmas, pie paleoaziātu valodām tiek pieskaitītas šādas mazās valodu saimes un izolētās valodas:
* Čukotkas-Kamčatkas valodas — iekļauj čukču, korjaku, aļutoru, kereku un itelmeņu valodas (ap 13 000 valodu pratēji).
* Jukagiru valodas — divas radniecīgas jukagiru valodas, ko prot ap 200 cilvēku.
* Nivhu valoda — izolēta valoda, ko prot ap 1000 cilvēku, galvenokārt nivhi Sahalīnas ziemeļos un Amguņas baseinā.

Paleoaziātu valodām reizēm pieskaitītās valodas un saimes:
* Ainu valoda — izolēta valoda, kas mūsdienās saglabājusies Hokaido salā Japānā un ko prot no 15 līdz 100 cilvēku. Lai arī šodien vairs nav izplatīta Krievijā (agrāk bija izplatīta Sahalīnā un Kuriļu salās), pēc pārējām pazīmēm atbilst paleoaziātu valodām.
* Jeņisejas valodas — mazā valodu saime, kurā šobrīd vienīgā dzīvā valoda ir ketu valoda, ko prot ap 550 cilvēku. Pēc vispārpieņemtās klasifikācijas mūsdienās tiek pieskaitīta Ziemeļamerikā izplatītajām nadenes valodām.
* Eskimosu-aleutu valodas — mazā valodu saime, kuras prot ap 85 000 cilvēku, no kuriem lielākā daļa dzīvo Ziemeļamerikā. Pie paleoaziātu valodām pieskaita krievu valodnieki.

## Paleosibīrijas valodu senie izplatības areāli

Map of Russia - Eskimos Tchouktches(2008-03).png|Čukotkas-Kamčatkas valodas 
Map of Russia - Itelmenes(2008-03).png|Itelmeņu valoda
Map of Russia - Aléoutes Alioutors Kamtchadales(2008-03).png|Aļutoru valoda
Map of Russia - Kereks(2008-03).png|Kereku valoda
Map of Russia - Ioukagirs(2008-03).png|Jukagiru valodas
Map of Russia - Koriaks(2008-03).png|Korjaku valoda
Map of Russia - Nivxes(2008-03).png| Nivhu valoda
Map of Russia - Enetses Ketes Nganassanes(2008-03).png|Jeņisejas valodas
Kanēļa lācis

**Kanēļa lācis** (*Ursus americanus cinnamomum*) ir lāču dzimtas (*Ursidae*) Amerikas malnā lāča (*Ursus americanus*) pasuga. Kanēļa lācis sastopams Kolorādo, Ņūmeksikā, Aidaho, Montānā, Vašingtonas štatā, Vaiomingā un Kanādas rietumos.

Kanēļa lāci no pārējiem Amerikas melnajiem lāčiem atšķir tā kažoka krāsa. Kā jau lāča nosaukums norāda, kanēļa lāča apmatojums ir kanēļbrūnā krāsā. Tas ir mazākais no visiem Amerikas melnajiem lāčiem. Tā augstums skaustā ir 90 cm, svars 92—270 kg. Tēviņi ir izteikti lielāki par mātītēm. Kā visi Amerikas melnie lāči arī kanēļa lāči ir visēdāji. Vairāk par ieradumiem, barību un vairošanos lasīt galvenajā rakstā Amerikas melnais lācis.

## Atsauces

## Ārējās saites
* Kanēļa lāča foto 1
* Kanēļa lāča foto 2
Konvencija par bērna tiesībām

**Konvencija par bērna tiesībām** ir 1989. gadā pieņemtā un 1990. g. spēkā stājusies ANO konvencija. Tai ir 196 dalībvalstis; no ANO dalībvalstīm konvenciju parakstīja, bet par dalībvalstīm pagaidām nekļuva ASV. Konvencijas izpildi uzrauga Bērna tiesību komiteja 18 ekspertu sastāvā, izskatot un vērtējot dalībvalstu ziņojumus, kā arī izdodot komentārus konvencijai.

## Protokoli

Konvencijai ir trīs papildu protokoli, viens — par tirdzniecību ar bērniem, bērna prostitūciju un bērna pornogrāfiju; otrs — par bērnu iesaistīšanu bruņotos konfliktos. Abi ir pieņemti 2000. g. un stājās spēkā 2002. gadā. Trešais protokols ir pieņemts 2011. gadā un stājās spēkā 2014. gadā; tas paredz Bērna tiesību komitejai tiesības izskatīt sūdzības par Konvencijas pārkāpumiem pret protokola dalībvalstīm.

## Atsauces

## Ārējās saites
* Konvencijas teksts
* Papildu protokols par tirdzniecību ar bērniem, bērna prostitūciju un bērna pornogrāfiju un LR likums par to
* Papildu protokols par bērnu iesaistīšanu bruņotos konfliktos un LR likums par to
* Trešais papildu protokols
* Bērna tiesību komiteja
* Konvencijas dati ANO datubāzē 
* Latvijas ziņojums par Konvencijas izpildi laika posmā no 2001.gada līdz 2004.gada 1.martam
Loaded

***Loaded*** ir amerikāņu rokgrupas The Velvet Underground ceturtais studijas albums. Albums tika izlaists 1970. gada septembrī, tikai mēnesi pēc tam, kad grupu pameta tās līderis Lū Rīds.

## Dziesmu saraksts

Visas dziesmas sarakstījis Lū Rīds.

;Pirmā puse
# "Who Loves the Sun"&nbsp;— 2:50
# "Sweet Jane"&nbsp;— 3:15
# "Rock & Roll"&nbsp;— 4:47
# "Cool It Down"&nbsp;— 3:05
# "New Age"&nbsp;— 4:39

;Otrā puse
# "Head Held High"&nbsp;— 2:52
# "Lonesome Cowboy Bill"&nbsp;— 2:48
# "I Found a Reason"&nbsp;— 4:15
# "Train Round the Bend"&nbsp;— 3:20
# "Oh! Sweet Nuthin'"&nbsp;— 7:23

## Ārējās saites

* Discogs.com informācija
Year Zero

***Year Zero*** ir sestais amerikāņu industriālā roka projekta Nine Inch Nails albums, izlaists 2007. gada 16. aprīlī. Grupas līderis Trents Reznors sarakstīja albuma mūziku un dziesmu tekstus pa to laiku, kamēr koncertēja grupas iepriekšējā albuma With Teeth koncertturnejā. Atšķirībā no intraversajiem dziesmu tekstiem Reznora iepriekšējos albumos, šis ir konceptuāls albums, kurš kritizē ASV valdības politiku, atveidojot distopisku nākotnes vīziju no 2022. gada. Albums ir daļa no lielāka *Year Zero* projekta, kurā ietilpst remiksu albums, alternatīvās realitātes spēle un potenciāls televīzijas vai kino projekts.

## Skaņdarbu saraksts

## Ārējās saites
* Oficiālā ''Year Zero'' mājas lapa 
* Discogs.com informācija
FC Flora

***FC Flora*** ir Igaunijas futbola klubs no Tallinas. Dibināts 1990. gadā, spēlē Igaunijas Meistarlīgā. Mājas spēles aizvada *[[A. Le Coq Arena]]* stadionā, kurā ir 9692 skatītāju vietas. *FC Flora* ir 12 reizes izcīnījis Igaunijas futbola čempionu titulu un astoņas reizes uzvarējis Igaunijas kausā. Klubs vairākus gadus ir bijis Igaunijas futbola izlases bāzes klubs, kā arī no tā jauniešu komandām nākuši vairāki futbolisti, kas veiksmīgi spēlējuši ārvalstu čempionātos. Šādi spēlētāji ir Marts Poms, Andress Opers, Raio Pīroja, Ragnars Klavans.

## Sasniegumi
* **[[Igaunijas futbola Meistarlīga|Igaunijas Meistarlīga]]**
** Čempioni (16): 1993–94, 1994–95, 1997–98, 1998, 2001, 2002, 2003, 2010, 2011, 2015, 2017, 2019, 2020, 2022, 2023, 2025
** Vicečempioni (7): 1992–93, 1995–96, 1996–97, 2000, 2007, 2008, 2021
* **Igaunijas kauss**
** Kausa ieguvēji (8): 1994–95, 1997–98, 2007–08, 2008–09, 2010–11, 2012–13, 2015–16, 2019-20
** Finālisti (5): 2000–01, 2002–03, 2005–06, 2009–10, 2017–18
* **Igaunijas superkauss**
** Kausa ieguvēji (10): 1998, 2002, 2003, 2004, 2009, 2011, 2012, 2014, 2016, 2020
** Finālisti (5): 1999, 2006, 2010, 2017, 2018

## Sezonas

## Atsauces

## Ārējās saites

* Kluba oficiālā vietne
Vladislavs Gomulka

**Vladislavs Gomulka** (; dzimis , miris ) bija Polijas Apvienotās strādnieku partijas Centrālās komitejas pirmais sekretārs (faktiski Polijas Tautas Republikas vadītājs) no 1956. līdz 1970. gadam.

Dzimis 1905. gadā Krosno. No 1926. gada Polijas Komunistiskās partijas (*Komunistyczna Partia Polski*) biedrs. 1934. gadā devās uz Maskavu, kur pavadīja apmēram gadu. Pēc atgriešanās Polijā tika arestēts un laiku līdz Otrajam pasaules karam pavadīja cietumā. Kara gados pārliecināja Staļinu nodibināt jaunu komunistisku partiju iznīcinātās Polijas Komunistiskās partijas vietā.

1945. gadā kļuva par PSRS atbalstītās Polijas Pagaidu valdības (*Rząd Tymczasowy Rzeczypospolitej Polskiej*) vadītāja vietnieku, bet pēc Jaltas konferencē nolemtā no 1945. līdz 1947. gadam — par Nacionālās vienotības pagaidu valdības (*Tymczasowy Rząd Jedności Narodowej*) vadītāja vietnieku. Tomēr no 1951. līdz 1954. gadam frakciju cīņu rezultātā Gomulka tika nodēvēts par labējo un reakcionāru, izslēgts no partijas un ieslodzīts.

Pēc staļiniskā Polijas līdera Boleslava Beruta nāves 1956. gadā Polijā sākās destaļinizācija. 1956. gadā Poznaņā izcēlās strādnieku nemieri. Nemierus apspieda karaspēks, nogalinot apmēram 60 cilvēkus. Šie nemieri tomēr izraisīja izmaiņas valdošajā politikā. 19. oktobrī Polijas komunistiskie līderi kopā ar Polijas armijas un drošības dienestu pārstāvjiem uzaicināja Gomulku un viņa piekritējus partijas Politbirojā un ievēlēja viņu par partijas vadītāju. PSRS līderi to uzņēma ar lielām aizdomām, tāpēc Varšavā ieradās PSKP CK augsta līmeņa delegācija PSKP līdera Ņikitas Hruščova vadībā. Gomulka paziņoja, ka PSRS iebrukuma gadījumā Polijas armija izrādīs bruņotu pretošanos, tomēr Polijai nav nolūka pārtraukt sadarbību ar PSRS vai mainīt sabiedrisko iekārtu. PSRS līderi akceptēja Gomulku kā Polijas līderi, bet studentu demonstrācija Gomulkas atbalstam Budapeštā pārauga 1956. gada Ungārijas revolūcijā.

Iesākumā populārs līderis un "Polijas sociālisma ceļa" piekritējs, Gomulka politiskās darbības gaitā kļuva konservatīvāks. 1968. gadā Polija PSRS vadībā piedalījās Prāgas pavasara apspiešanā. 1968. gadā tika veikta arī partijas rindu tīrīšana, kas ieguva antisemītisku nokrāsu. 1970. gada decembrī Baltijas jūras piekrastes pilsētās (Gdaņskā, Gdiņā, Elblongā un Ščecinā) atkal izcēlās strādnieku nemieri, kas tika apspiesti ar bruņotu spēku, nogalinot vismaz 42 cilvēkus. Gomulka demisionēja (oficiāli veselības stāvokļa dēļ), bet par Polijas līderi kļuva Edvards Gereks.

## Ārējās saites
FCI Levadia

***FCI Levadia*** ir Igaunijas futbola klubs no Tallinas. Klubs dibināts 1998. gadā ar nosaukumu Mārdu "Levadia". *FCI Levadia* šobrīd spēlē Igaunijas Meistarlīgā, kas ir augstākā Igaunijas futbola līga. Kluba mājas stadions ir 5000 vietu lielais Kadrioru stadions Kadirogā, Kesklinā, Tallinā, kur tiek spēlēts kopš 2000. gada.

*Levadia* deviņas reizes uzvarējusi Igaunijas čempionātā, astoņas reizes iegūts Igaunijas kauss futbolā, sešas reizes — Igaunijas superkauss. 2006.—2007. gada sezonā UEFA kausā tika sasniegta 1. kārta, kur divu spēļu summā ar 1—3 piekāpās Anglijas klubam *[[Newcastle United F.C.|Newcastle United]]* . 2009.—2010. gada sezonā iekļuva UEFA Eiropas līgas *play-off* kārtā, taču zaudēja Stambulas "Galatasaray" un grupu turnīrā neiekļuva.

Pēc 2017. gada sezonas apvienojās ar klubu *[[FCI Tallinn]]* un nomainīja nosaukumu uz *FCI Levadia*.

## Sasniegumi
* **[[Igaunijas futbola Meistarlīga|Igaunijas Meistarlīga]]**
** Čempioni (11): 1999, 2000, 2004, 2006, 2007, 2008, 2009, 2013, 2014, 2021, 2024
** Vicečempioni (11): 2002, 2005, 2010, 2012, 2015, 2016, 2017, 2018, 2019, 2022, 2022
* **Igaunijas kauss**
** Kausa ieguvēji (9): 1998–99, 1999–2000, 2003–04, 2004–05, 2006–07, 2009–10, 2011–12, 2013–14, 2017–18
** Finālisti (1): 2001–02
* **Igaunijas superkauss**
** Kausa ieguvēji (7): 1999, 2000, 2001, 2010, 2013, 2015, 2018
** Finālisti (8): 2004, 2005, 2007, 2008, 2009, 2011, 2014, 2019

## Sezonas

## Atsauces

## Ārējās saites

* Kluba oficiālā vietne
Zīmuļu asināmais

thumb|235px|Zīmuļu asināmais.
**Zīmuļu asināmais** ir ierīce, kura atvieglo zīmuļu uzasināšanu. Pastāv dažāda dizaina zīmuļu asināmie. Ir mazi zīmuļu asināmie, kurus var ievietot kabatā vai penālī, kā arī lielāki, kurus piestiprina birojā pie galda virsmas. Vēl izšķir mehāniskos un elektriskos zīmuļu asināmos.

Zīmuļi tika izmantoti vēl pirms tika izgudrotas ierīces, kuras tās uzasina. Līdz tam tos asināja ar bārdas nazi. Kad tika izgudroti zīmuļu asināmie, tad šis uzdevums tika paveikts daudz vieglāk un ātrāk.

1828. gadā franču matemātiķis Bernards Lasimons (*Bernard Lassimone*) saņēma patentu par zīmuļu asināmo (franču patents #2444). 1847. gadā Terijs de Estvoukss (*Therry des Estwaux*) izgudroja uzlabotu mehānisko zīmuļu asināmo. Elektriskie zīmuļu asināmie birojos parādījās kopš 1917. gada.

## Atsauces un piezīmes
Džonss

**Džonss** (, no personvārda Džons (*John/Jone*); sieviešu dzimtē Džonsa) ir izplatīts velsiešu cilmes uzvārds. Cilvēki ar šo uzvārdu:

* Alans Džonss (*Alan Jones*; dzimis 1946. gadā), Austrālijas autosportists;
* Breds Džonss (*Bred Jones*; dzimis 1982. gadā). Austrālijas futbolists;
* Deivids Roberts Heivords-Džonss (*David Robert Hayward-Jones*, plašāk pazīstams kā Deivids Bovijs; 1947—2016), angļu mūziķis;
* Džons Pols Džonss (*John Paul Jones*; dzimis 1946. gadā), angļu mūziķis;
* Džeimss Džonss (*James Jones*; dzimis 1980. gadā), ASV basketbolists;
* Džeimss Džonss (*James Jones*; 1873—1995), angļu futbolists;
* Džeimss Ērls Džonss (*James Earl Jones*; 1931—2024), amerikāņu aktieris;
* Edvards Bērns-Džonss (*Edward Burne-Jones*; 1833—1898), britu gleznotājs;
* Evans Tomass Džonss (*Evan Thomas Jones*; 1850—1904), angļu peldētājs;
* Fils Džonss (*Phil Jones*; dzimis 1992. gadā), angļu futbolists;
* Inigo Džonss (*Inigo Jones*; 1573—1652), angļu arhitekts;
* Jolo Džonss (*Iolo Jones*; dzimis 1947. gadā), britu šahists;
* Kērtiss Džonss (*Curtis Jones*; dzimis 2001. gadā), angļu futbolists;
* Kobi Džonss (*Cobi Jones*; dzimis 1970. gadā), ASV futbolists;
* Kristofers Džonss (*Christopher Jones*; dzimis 1952. gadā), britu šahists un šaha problēmists;
* Martins Džonss (*Martin Jones*; dzimis 1990. gadā), kanādiešu hokejists;
* Sems Džonss (*Sam Jones*; 1933—2021), ASV basketbolists;
* Sets Džonss (*Seth Jones*; dzimis 1994. gadā), ASV hokejists;
* Stīvs Džonss (*Steve Jones*; dzimis 1955. gadā), britu ģitārists un dziedātājs;
* Terenss Džonss (*Terrence Jones*; dzimis 1992. gadā), amerikāņu basketbolists;
* Terijs Džonss (*Terry Jones*; 1942—2020), velsiešu aktieris, komiķis, režisors, vēsturnieks, dzejnieks un rakstnieks;
* Toms Džonss (*Tom Jones*; dzimis 1940. gadā), velsiešu dziedātājs;
* Vinnijs Džonss (*Vinnie Jones*; dzimis 1965. gadā), angļu kinoaktieris un futbolists.
Čevers

**Čevers** (sieviešu dzimtē Čevere) ir latviešu cilmes uzvārds, kas varētu būt radies no vietvārda Čeveri. Cilvēki ar šo uzvārdu:

* Pēteris Čevers (1914—1951) — Latviešu leģiona virsnieks un nacionālais partizāns;
* Jānis Čevers (1949) — latviešu politiķis;
* Ziedonis Čevers (1960—2025) — latviešu politiķis.

## Atsauces
Žilija Pajeta

**Žilija Pajeta** (*Julie Payette*, dzimusi ) ir Kanādas inženiere, zinātniece, uzņēmēja, bijusī Kanādas kosmiskās aģentūras kosmonaute. No 2017. līdz 2021. gadam viņa bija Kanādas ģenerālgubernatore.

Pajetas pirmais kosmiskais lidojums notika 1999. gadā SKS apgādes misijā *[[STS-96]]*.
Otrreiz kosmosā viņa devās 2009. gada jūlijā misijā *[[STS-127]]* kā misijas speciāliste.

2017. gada 2. oktobrī Žilija Pajeta kļuva par Kanādas ģenerālgubernatori, šajā amatā nomainot Deividu Džonsonu.
2020. gada 21. jūlijā *[[CBC News]]* ziņoja, ka Pajeta savā birojā ir izveidojusi toksisku darba vidi, verbāli aizskarot darbiniekus, dažus novedot līdz asarām, un daži tā dēļ aizgāja no darba. Pēc tam, kad bija pabeigta vairāku sūdzību par aizskaršanu darba vietā izskatīšana, 2021. gada 21. janvārī Paijeta atkāpās no amata. Kanādas galvenais tiesnesis Ričards Vāgners pārņēma uz laiku ģenerālgubernatora pienākumus (kā administrators).
Poproks

**Poproks** ir popmūzikas un rokmūzikas sajaukums, izmantojot ātri iegaumējamas popmūzikas melodijas ar viegliem dziesmu vārdiem un parasti uz ģitāras skaņām balstītas dziesmas. Šo terminu definē plaši un dažādi, sākot no vieglākā un maigākā rokmūzikas veida līdz popmūzikas apakšžanram.

## Ārējās saites

* Poproka analīze
Kauls (nozīmju atdalīšana)

**Kauls** var būt:

* kauls — skeleta sastāvdaļa;
* Alberts Kauls (1938—2008) — latviešu lauksaimnieks un politiķis.
Foje

**FOJE** bija viena no visveiksmīgākajām un labāk zināmajām Lietuvas rokgrupām. Tā tikai izveidota tagadējā Antakalna vidusskolā Viļņā 1983. gadā ar sākotnējo nosaukumu *Sunki Muzika* (), bet 1984. gadā grupu pārdēvēja par *FOJE* (). Grupa savas pastāvēšanas gados pārdzīvoja vairākas dalībnieku maiņas un izlaida vairāk kā desmit albumus. 1997. gadā grupa izlēma beigt savu darbību un izpildīt trīs lielus koncertus Klaipēdā, Kauņā un Viļņā. Pēdējo koncertu, kas notika Vingis parkā Viļņā, apmeklēja 60 000 cilvēku. Pēc grupas izjukšanas tās līderis Andris Mamontovs uzsāka veiksmīgu solokarjeru.
Divas grupas dziesmas *Laužo šviesa* () (1989) un *Meilės nebus per daug* () (1994) — 2000. gadā mediju eksperti atzina kā vienas no 20 labākajām lietuviešu dziesmām 20. gadsimtā.

## Grupas dalībnieki
* Andrjus Mamontovs (1983—1997) — vokāls, elektriskā ģitāra, bungas, taustiņinstrumenti
* Arnolds Lukošus (1983-1989, 1992-1997) — taustiņinstrumenti, akordeons
* Algis Kriščūns (1983-1985, 1992-1997) — bungas
* Darjus Buroks (1986-1988, 1990-1997) — basģitāra, taustiņinstrumenti

* Darjus Tarasevičus (1983—1985) — basģitāra
* Roms Rainis (1985—1988) basģitāra, elektriskā ģitāra
* Eugenijs Pugačuks (1985—1991) — bungas
* Sauļus Valikonis (1986-1988, 1989-1991) — saksofons
* Ģedimins Siminškis (1988—1989) — basģitāra
* Jauņus Beinorts (1988—1989) — elektriskā ģitāra
* Roberts Meržvinskis (1988—1989) — saksofons
* Roberts Griškevičus (1989—1990) — taustiņinstrumenti

## Diskogrāfija

* 1989 — Geltoni Krantai (MC)
* 1990 — Žodžiai Į Tylą (LP, MC)
* 1991 — Gali Skambėti Keistai (LP, CD, MC) — pirmais albums kompaktdiska formātā Lietuvas mūzikas vēsturē
* 1992 — Kitoks Pasaulis (LP, CD, MC)
* 1993 — Vandenyje (LP, CD, MC)
* 1994 — Tikras Garsas (MC)
* 1994 — M-1 (dancemixes) (CD, MC)
* 1994 — Aš Čia Esu (MC)
* 1994 — Aš Čia Esu (LP Picture Disc)
* 1995 — Kai Perplauksi Upę (CD, MC)
* 1995 — Live On The Air (MC)
* 1996 — 1982 (MC, CD)
* 1997 — The Flowing River EP (CD)
* 1997 — Mokykla (MC)
* 1999 — Vilnius - Kaunas - Klaipėda (CD, MC)
* 2002 — Paveikslas (CD, MC)
* 2006 — Kita Paveikslo Pusė (CD)

## Piezīmes un atsauces

## Ārējās saites
* Oficiālā mājaslapa 
* Andrjus Mamontova mājaslapa
Andrjus Mamontovs

**Andrjus Mamontovs** (; dzimis  Lietuvas PSR) ir lietuviešu dziedātājs, komponists, aktieris un mūzikas producents. Viņš ir zināms kā viens no lietuviešu rokgrupas Foje dibinātājiem 1983. gadā un iedvesmotājs LT United projektam.

## Diskogrāfija

### Solo albumi
* Pabėgimas (1995)
* Tranzas (1997)
* Šiaurės naktis. Pusė penkių (1998)
* Mono Arba Stereo (1999)
* Šiaurės Naktis. Pusė Penkių (2000)
* Anapilis (2000)
* Cloudmaker (2000)
* Visi langai žiūri į dangų (2000)
* Cloudmaker. No Reason Why (2001)
* Clubmix.lt (2001)
* O, meile! (2002)
* Beribiam danguje (2003)
* Tadas Blinda (2004)
* Saldi. Juoda. Naktis (2006)
* Tyla (2006)
* Geltona. Žalia. Raudona (2008)
* Visi langai žiūri į dangų'11 (2011)
* Elektroninis dievas (2011)

## Ārējās saites
* frype.lt profils/draugiem.lv profils /
* MySpace profils 
* Foje mājas lapa
Jānis Liepiņš (gleznotājs)

**Jānis Liepiņš** ( — ) bija latviešu gleznotājs un mākslas pedagogs.

## Dzīvesgājums
Dzimis Rīgā dzelzceļnieka ģimenē. Pēc vispārējās izglītības iegūšanas pirmās zināšanas gleznošanā apguvis Jūlija Madernieka mākslas studijā no 1909. līdz 1910. gadam. No 1911. līdz 1913. gadam mācījās Kazaņas Mākslas skolā. Pēc tam devās uz Pēterburgu, kur līdz 1917. gadam mācījās mākslas studijā.

1918. gadā atgriezās Rīgā. Šajā pašā gadā kopā ar citiem māksliniekiem piedalījās savā pirmajā mākslas izstādē. Bija viens no "Rīgas mākslinieku grupas" biedriem. Šajā periodā viņš pievērsās ekspresionisma un konstruktīvisma glezniecības stilam, kā arī kubismam. Trīsdesmitajos gados darbojas arī kā pasniedzējs dažādās mākslas studijās. Zīmējis politiskos plakātus ("Pret karu, pret fašismu!", "Pret bezdarbu un algu nosišanu!", 1931). Darbojās kreisajās arodbiedrībās un presē. Šajā laikā arvien vairāk pievērsās reālismam. Ar paša būvēto jahtu apceļoja Latvijas zvejniekciemus, kurus iemūžināja daudzās gleznās ("Zvejnieku osta", 1934; "Vendzele", 1935; "Tīklu lāpītājas", 1948). Daudzi darbi veltīti lauku dzīvei ("Kurzeme", 1932; "Vakars", 1940). Visos viņa darbos ir likts uzsvars uz sociālo aspektu ("Dzērāji", 1920; "Vēlie viesi" 1937).

1940. gadā, pēc Latvijas okupācijas, strādāja par gleznošanas pasniedzēju. Pēc Otrā pasaules kara turpināja šo pedagoģisko darbību līdz 1950. gadam Latvijas PSR Valsts Mākslas akadēmijā, kā figurālās meistardarbnīcas vadītājs. 1964. gadā apbalvots ar Latvijas PSR Tautas mākslinieka nosaukumu. Viņa darbi ir bijuši izstādīti Somijā, Dānijā, Polijā, Francijā un daudzās citās valstīs.

Apbedīts Rīgā, Meža kapu Mākslinieku kalniņā

## Ārējās saites

* Jāņa Liepiņā biogrāfija un atsevišķi darbi
Daglass Hērlijs

**Daglass Džeralds Hērlijs** (*Douglas Gerald Hurley*, dzimis ) ir ASV NASA kosmonauts, kara aviācijas izmēģinātājpilots, Jūras kājnieku korpusa pulkvedis.

Hērlija pirmais kosmiskais lidojums notika 2009. gada jūlijā misijā STS-127, esot kosmoplāna *[[Endeavour (kosmoplāns)|Endeavour]]* pilotam.

Otro kosmisko lidojumu viņš veica 2011. gada jūlijā pēdējā *Space Shuttle* misijā STS-135, esot *Atlantis* pilotam.

Trešo reizi Daglass Hērlijs kosmosā devās 2020. gada 30. maijā jaunā kosmosa kuģa *[[Crew Dragon]]* pirmajā lidojumā *[[Crew Dragon Demo-2|Demo-2]]*, esot kosmosa kuģa komandierim. Starptautiskajā kosmosa stacijā viņš bija 63. ekspedīcijas lidojuma inženieris. Uz zemes viņš atgriezās 2. augustā.

2021. gada 16. jūlijā tika paziņots, ka Hērlijs atstās NASA.

Kosmisko lidojumu kopsavilkums:
Verve Records

***Verve Records*** ir Apvienotās Karalistes ierakstu kompānija, kas savu darbību sāka 1956. gadā. Vēlāk kompāniju nopirka *[[Universal Music Group]]*. Kompānija ir bāzēta Apvienotajā Karalistē. Kopā ar kompāniju ir sadarbojusies amerikāņu rokgrupa *[[The Velvet Underground]]*.

## Ārējās saites
*
Giant Records

**Giant Records** bija ASV ierakstu kompānija, kura savu darbību sāka 1990. gadā. Vēlāk kompāniju nopirka Warner Music Group. Kompānija bija bāzēta ASV. Kopā ar kompāniju ir sadarbojusies arī ASV grupa *[[Disturbed]]*.
Mercury Records

**Mercury Records** ir ASV ierakstu kompānija, kura savu darbību sāka 1945. gadā. Vēlāk kompāniju nopirka Universal Music Group. Kompānija ir bāzēta ASV.

## Ārējās saites
*
*Mercury Records US site
*Mercury Records UK site
*Mercury Records Australian site
The Yardbirds

**The Yardbirds** ir britu rokgrupa. Tā tika izveidota 1962. gadā, Londonā. Grupas populārākie singli 1960. gados bija "For Your Love", "Over, Under, Sideways, Down" un "Heart Full of Soul". 1968. gadā, grupai izjūkot, tā kļuva par pamatu grupām Led Zeppelin, kuru dibināja ģitārists Džimijs Peidžs, un *Renaissance,* kuru izveidoja solists Kīts Relfs un bundzinieks Džims Makartijs. 1992. gadā Dž. Makartijs grupas darbību atjaunoja, apvienojoties ar oriģinālā sastāva basistu un ritma ģitāristu Krisu Dreju.

## Dalībnieki

### Pašreizējie dalībnieki
* Endijs Mičels (2009—pašlaik)
* Bens Kings (2005—pašlaik)
* Kriss Drejā (1963—1968, 1992—pašlaik)
* Deivids Smels (2009—pašlaik)
* Džims Makartijs (1963—1968, 1992—pašlaik)

### Bijušie dalībnieki
* Džimijs Peidžs
* Ēriks Kleptons
* Džefs Beks
* Kīts Relfs
* Pols Semvels Smits

## Diskogrāfija

### Albumi
# For Your Love (1965)
# Having a Rave Up with The Yardbirds (1965)
# Yardbirds (1966)
# Little Games (1967)
# Birdland (2003)

### Koncertalbumi
# Five Live Yardbirds (1964)
# Sonny Boy Williamson and The Yardbirds (1966)
# Live Yardbirds: Featuring Jimmy Page (1971)
# BBC Sessions (1997)
# Blueswailing July '64 (Live) (2003)
#  (2006)
# Live at B.B. King Blues Club (2007)

## Ārējās saites

* Oficiālā mājaslapa
Spektra klase

right|thumb|350px|Dažādu klašu zvaigžņu izskats
**Spektra klase** ir zvaigžņu klasifikācija pēc starojuma spektra, ko nosaka fotosfēras temperatūra. Zvaigžņu gaismu sadala spektrā un absorbcijas līnijas tajā norāda ķīmisko elementu jonu klātbūtni zvaigznes sastāvā. Pēc absorbcijas līnijām ir iespējams noteikt zvaigznes temperatūru — katrs elements noteiktā temperatūrā reaģē savādāk. Parasti zvaigznes klasificē pēc Hārvardas klasifikācijas, taču vēlāk klasifikators tika papildināts ar iedaļām starp zvaigžņu klasēm no 0 līdz 9 — norādot sīkāku sadalījumu starp klasēm, šo papildināto sistēmu sauc par Morgana—Kīnana spektrālo klasifikatoru. Vēl viens papildinājums Morgana—Kīnana klasifikācijai ir zvaigznes starjaudas novērtējums (apzīmē ar romiešu cipariem), kas norāda zvaigznes izmēru sākot ar I (supergiganti), līdz V (punduri, jeb, precīzāk, galvenās secības zvaigznes).

Saules klasifikācija pēc Morgana—Kīnana sistēmas ir G2V - dzeltena ar 2 punktu novirzi uz oranžo, galvenās secības zvaigzne.

## Galvenā (Hārvarda) spektra klasifikācija
Mūsdienu (Hārvarda) zvaigžņu spektru klasifikācija pēc temperatūras, izstrādāta Hārvarda observatorijā 1890 - 1924. gadā.

Katrā klasē zvaigznes iedalās apakšklasēs no **0** (pašas karstākās) līdz **9** (pašas aukstākās). Saules spektra klase ir **G2** ar fotosfēras temperatūru 5780&nbsp;K.

Vēl ir arī starjaudas klases, pēc kurām nosaka to, cik zvaigzne ir liela:
* I — pārmilži
* II — spožie milži 
* III — milži
* IV — submilži 
* V — punduri (galvenās secības zvaigznes) 
* VI — subpunduri
* VII — baltie punduri

## Atsauces
Nokrišņu daudzums

thumb|250px|Nokrišņu daudzums pa mēnešiem vidēji vienas dienas laikā
**Nokrišņu daudzums** ir ūdens slāņa biezums, kas būtu uzkrājies uz horizontālas virsmas nokrišņu izkrišanas dēļ, ja šī virsma neuzsūc ūdeni un tas neiztvaiko. Turklāt nokrišņi sniega un ledus veidā tiek pārveidoti kā šķidra ūdens nokrišņi, kuri būtu izveidojušies sniega un ledus kušanas rezultātā. Nokrišņu daudzumu mēra milimetros. Nokrišņu daudzumu mēra ar lietusmērītāju jeb pluviometru.

## Ārējās saites
Protuberance

right|thumb|250px|Saules protuberance
**Protuberance** ( — uzpūsties) ir blīva relatīvi aukstas vielas kondensācija, kura paceļas virs Saules virsas un kuru virs tās notur Saules magnētiskais lauks. Protuberances uzskatāmas par Saules vainaga veidojumiem un to izmēri ir simtiem tūkstošu kilometru.

No Zemes protuberances ļoti labi novērojamas pilnu Saules aptumsumu laikā. Pārējā laikā tās var redzēt tikai ar īpašām spektrālajām ierīcēm. Pirmoreiz protuberances tika novērotas tieši Saules aptumsuma laikā 1842. gada 8. jūlijā.
Turbulence

[thumb|230px|Šķidruma ceļš, sastopoties ar [cilindrs|cilindru]]
**Turbulence** ( — 'saviļņots') ir parādība, kuras būtība ir tāda, ka šķidruma vai gāzes plūsmas intensitātes palielināšanās gadījumā plūsmā izveidojas daudzi virpuļi. Šādu plūsmu izskaitļošanai tika radīti dažādi turbulences modeļi.

Turbulenci eksperimentāli atklāja angļu inženieris Osborns Reinoldss 1883. gadā, pētot ūdens tecējumu caurulēs.

thumb|230px|Turbulento ūdens viļņu veidošanās ap zemūdeni
Aviācijā ieiešanu lielas turbulences zonā sauc par gaisa bedri.

## Skatīt arī

* Lamināra plūsma
* Reinoldsa skaitlis
Acu krāsa

**Acu krāsa** ir acs varavīksnenes krāsa, ko nosaka pigmentu tips un daudzums tajā. Acu krāsa ir viena no fenotipiskajām pazīmēm, kuru nosaka vairāku gēnu variācijas.

## Iedzimtība
Uzskats, ka brūnā acu krāsa vienmēr ir dominanta, bet zilā acu krāsa ir vienkārša recesīva iezīme, ir novecojis. Acu krāsas pārmantošanā ir iesaistīti vismaz 16 gēni, tomēr ar melanīna produkciju saistītā OCA2 gēna polimorfismi izskaidro lielāko daļu cilvēka acu krāsas variāciju no brūni melnas līdz zaļai un zilai.

## Latvijas iedzīvotāju pašvērtējums par savu acu krāsu
2010. gadā publicētajā Latvijas iedzīvotāju aptaujā, kurā piedalījās 1572 cilvēki, 32% iedzīvotāju savu acu krāsu nosauca par pelēcīgi zilu, otra izplatītākā acu krāsa bija pelēcīgi zaļa (16% aptaujāto), zila (14%), brūna (10%), zaļganbrūna (11%) un zaļa (9%). Pēc šīs aptaujas datiem apmēram 2% Latvijas iedzīvotāju katra acs ir atšķirīgā krāsā.

## Skatīt arī
* Matu krāsa
* Ādas krāsa

## Atsauces

## Ārējās saites

* Acu krāsas ģenētika
Kesidijs

**Kesidijs** () ir īru cilmes uzvārds. Cilvēki ar šādiem uzvārdiem:

* Brūss Kesidijs (*Bruce Cassidy*; 1965) — Kanādas hokeja treneris;
* Kristofers Kesidijs (*Christopher Cassidy*; 1970) — ASV kosmonauts.
Kristofers Kesidijs

**Kristofers Kesidijs** (*Christopher John "Chris" Cassidy*, dzimis ) ir ASV bijušais Nacionālā aeronautikas un kosmosa administrācijas (*NASA*) kosmonauts, atvaļināts ASV kara flotes specvienības *SEAL* virsnieks.

## Biogrāfijas
1993. gadā Kristofers Kesidijs ASV Jūras kara flotes akadēmijā ieguva bakalaura grādu matemātikā.
Pēc tam viņš izgāja treniņu un atlases kursus un kļuva par Kara flotes speciālo uzdevumu vienības *[[United States Navy SEALs|Navy SEALs]]* virsnieku.
2000. gadā viņš Masačūsetsas Tehnoloģiju institūtā ieguva maģistra grādu jūras tehnikā.
Divas nedēļas pēc 2001. gada 11. septembra uzbrukuma ASV Kesidiju nosūtīja uz Afganistānu.

2004. gada 6. maijā Kristoferu Kesidiju iekļāva *NASA* 19. astronautu grupā. 2006. gada 10. februārī viņš saņēma misijas speciālista kvalifikāciju.

Kesidija pirmais kosmiskais lidojums notika 2009. gada jūlijā *[[Space Shuttle]]* *[[Endeavour (kosmoplāns)|Endeavour]]* lidojumā *[[STS-127]]*. Viņš veica trīs iziešanas kosmosā.

Otro lidojumu Kristofers Kesidijs sāka 2013. gada martā, ar kosmosa kuģi *[[Sojuz TMA-08M]]* dodoties uz Starptautisko kosmosa staciju (SKS). Viņš bija SKS-35 un SKS-36 ekspedīcijas lidojuma inženieris. 2013. gada septembrī viņš atgriezās uz Zemes.

Trešo kosmisko lidojumu Kesidijs sāka 2020. gada 9. aprīlī, ar kosmosa kuģi *[[Sojuz MS-16]]* dodoties uz SKS. Viņš bija 62. ekspedīcijas lidojuma inženieris un 63. ekspedīcija ekspedīcijas komandieris. Uz Zemes viņš atgriezās 2020. gada 22. oktobrī.

2021. gada 28. maijā Kristofers Kesidijs paziņoja, ka atstāj NASA un atvaļinās no Kara flotes.

Kosmisko lidojumu kopsavilkums:

## Iziešanas atklātā kosmosā

## Ārējās saites

* Christopher Cassidy (Captain, U.S. Navy) NASA Astronaut  NASA 
* Biogrāfija astronaut.ru
Čukotkas-Kamčatkas valodas

**Čukotkas-Kamčatkas valodas** ir viena no paleoaziātu valodu saimēm, kas izplatīta galvenokārt Krievijas Tālajos Austrumos, galvenokārt Čukotkas autonomajā apvidū un Kamčatkas novadā, kā arī Jakutijā un Magadanas apgabalā.

Saime dalās divos atzaros, kuros ietilpst 5 radniecīgas valodas. Ziemeļu jeb Čukotkas atzarā ietilpst četras valodas, no kurām dzīvas ir trīs:
* Čukču valoda — daudzskaitlīgākā no saimes valodām, ko prot 7,7 tūkstoši cilvēku, izplatīta galvenokārt Čukotkas autonomajā apvidū.
* Korjaku valoda — izplatīta Kamčatkas novada bijušajā Korjaku autonomajā apvidū, prot 3 tūkstoši cilvēku.
* Aļutoru valoda — izplatīta Kamčatkā, tiek reizēm uzskatīta par korjaku valodas dialektu, prot 2 tūkstoši cilvēku.
* Kereku valoda — bija izplatīta Čukotkas dienvidu piekrastē, pēdējie valodas pratēji miruši 20. gadsimta beigās.

Dienvidu atzarā mūsdienās ietilpst tikai itelmeņu valoda, ko prot 50—400 cilvēki. Pārējās divas atzara valodas izmirušas 18. gadsimta beigās. Itelmeņu valodas radniecība ar pārējām saimes valodām ir attāla un tikusi sistematizēta tikai nesen.

Visas saimes valodas atrodas stiprā krievu valodas ietekmē, un visbiežāk šo valodu pratēji krievu valodu apguvuši labāk nekā savu dzimto valodu.
Ignacijs Jans Paderevskis

**Ignacijs Jans Paderevskis** (, dzimis , miris ) bija poļu pianists, komponists, diplomāts un politiķis. 1919. gadā bija trešais Polijas premjerministrs. Paderevskis bija tas, kurš 1919. gada 22. oktobrī pasniedza Latvijas ārlietu ministram Zigfrīdam Meierovicam aktu par Latvijas atzīšanu *[[de facto]]*.

Dzimis Kurilivkas ciemā (tagad Vinnicas apgabalā, Ukrainā). 1872. gadā (12 gadu vecumā) sāka studēt Varšavas konservatorijā. 1881. gadā devās uz Berlīni, kur mācījās pie Frīdriha Kīla, bet vēlāk - uz Vīni, kur apguva klavierspēli pie Teodora Lešeticka. 1887. gadā piedzīvoja savu muzikālo debiju, nākamo gadu laikā kļuva slavens, un ar koncertiem uzstājās Parīzē, Londonā, ASV, Austrālijā. 1913. gadā Paderevskis apmetās ASV.

Pirmā pasaules kara laikā Paderevskis pārcēlās uz Eiropu un iesaistījās Parīzē nodibinātajā un Romana Dmovska vadītajā Poļu Nacionālajā komitejā (*Komitet Narodowy Polski*), faktiski kļūdams par tās preses sekretāru. Kara beigās, kad Lielpolijas valstiskā piederība vēl nebija skaidra, pēc Paderevska patriotiskas runas Poznaņā sākās poļiem veiksmīgā Lielpolijas sacelšanās, kura izšķīra reģiona valstisko piederību. 1919. gadā Paderevskis kļuva par Polijas premjerministru un ārlietu ministru, un kā Polijas pārstāvis piedalījās Parīzes miera konferencē. Zaudēdams politisko atbalstu, 1919. gada decembrī Paderevskis demisionēja un kļuva par Polijas pārstāvi Tautu Savienībā. 1922. gadā pārtrauca politisku darbību, atkal pievērsās mūzikai un ar lieliem panākumiem koncertēja ASV.

Vēlāk Paderevskis pārcēlās uz dzīvi Šveicē. Pēc Pilsudska apvērsuma 1926. gadā Paderevskis kļuva par redzamu Sanācijas režīma kritiķi. Sākoties Otrajam pasaules karam, Paderevskis atkal sāka aktīvu politisku darbību. Uzstājās ar koncertiem, lai vāktu līdzekļus poļu organizāciju atbalstam, tomēr 1941. gadā Ņujorkā mira. Apglabāts Ārlingtonas kapsētā, bet 1992. gadā pārapbedīts Varšavas Svēta Jana katedrālē. Mūsdienu Polijā katrā lielākajā pilsētā kāda iela ir nosaukta Paderevska vārdā.

## Ārējās saites
Tomass Maršbērns

**Tomass Maršbērns** (*Thomas Henry "Tom" Marshburn*, dzimis ) ir *[[Nacionālā aeronautikas un kosmosa administrācija|NASA]]* kosmonauts, medicīnas doktors.

Maršbērna pirmais kosmiskais lidojums notika 2009. gada jūlijā *[[Space Shuttle]]* misijā *[[STS-127]]*. Tās laikā viņš veica trīs iziešanas kosmosā.

Otrais viņa kosmiskais lidojums sākās 2012. gada decembrī, esot kosmosa kuģa *[[Sojuz TMA-07M]]* lidojuma inženierim. Viņš bija SKS 34. un 35. ekspedīcijas sastāvā. Uz Zemes viņš atgriezās 2013. gada maijā.

Trešo reizi Tomass Maršbērns devās kosmosā 2020. gada 11. novembrī, esot kosmosa kuģa *[[SpaceX Crew-3]]* pilotam. Viņš bija Starptautiskās kosmosa stacijas 66. ekspedīcijas lidojuma inženieris un 67. ekspedīcijas komandieris.  Uz zemes viņš atgriezās 2022. gada 6. maijā.

2022. gada 1. decembrī Maršbērns paziņoja, ka atstāj *NASA*.
Viņš bija pieņēmis *[[Sierra Space]]* piedāvājumu kļūt par galveno ārstu uzņēmuma Pilotējamo kosmosa lidojumu centrā un Astronautu apmācības akadēmijā. Viņš nodarbosies ar apkalpju medicīnisko apmācību lidojumam kosmosa kuģī *[[Dream Chaser]]* un topošajā kosmosa stacijā *[[Orbital Reef]]* (*[[Blue Origin]]* un *Sierra Space* kopprojekts).

Kosmisko lidojumu kopsavilkums

Iziešanas atklātā kosmosā:

## Ārējās saites
Garīdzniecība

**Garīdzniecība** ir īpaši ordinēta (deleģēta) kalpotāju kārta, kas veido kādas reliģijas garīgo hierarhiju. Kristīgajā baznīcā šajā terminā var ietilpt sludinātāji, mācītāji, priesteri, diakoni, mūki, klostera abati, kardināli, bīskapi, arhibīskapi, pāvesti. Dažādās konfesijās šie amati, amatu nosaukumi, to sadalījumi var krietni atšķirties.
Jūdaistu garīdznieki tiek saukti par rabīniem, musulmaņu — par  imāmiem, mullām (šiītu arī par ajatollām).
Martins Karija

**Martins Tecuja Karija** (; dzimis 1981. gada 5. oktobrī Vankūverā) ir bijušais kanādiešu hokejists, centra uzbrucējs. Karjeras laikā vairākas sezonas aizvadīja Amerikas hokeja līgā, kā arī vairākās vadošās Eiropas hokeja līgās, tostarp sezonu aizvadījis Rīgas "Dinamo" sastāvā.

Martinam ir divi brāļi, kuri abi spēlē hokeju — Pols un Stīvs.

## Spēlētāja karjera
Līdz pat 2003. gadam Martins spēlēja NCAA līgas Meinas Universitātes klubā. Tiesa, 2002.—03. sezonu viņš noslēdza AHL kluba Portlendas "Pirates" rindās, bet 2003.—04. sezonā spēlēja citā AHL klubā - Bridžportas "Sound Tigers". 2004.—05. sezonā viņš spēlēja Āzijas līgas klubā HC Nikko Icebucks, bet 2005.—06. sezonā - Norvēģijas Elitsērijas klubā Stjernen Hockey.

2006.—07. sezonu Karija aizvadīja SM līgas klubā Espo "Blues", noslēdzot to kā visas līgas rezultatīvākais spēlētājs, bet 2007.—08. sezonā atkal spēlēja AHL - šoreiz Piorijas "Rivermen" rindās. 2008.—09. sezonu viņš aizvadīja Šveices hokeja līgas klubā SC Langnau, tad sezonu pavadīja KHL kluba Rīgas "Dinamo" ierindā, taču tad atgriezās Šveicē. Pēc divām HC Ambri-Piotta rindās aizvadītām sezonām noslēdza spēlētāja karjeru.

## Ārējās saites
Latvijas Jahta

right|thumb|200px|Degvielas uzpildes stacija uz ūdens
**Latvijas Jahta** ir jahtu piestātne Daugavā, Bolderājā, Latvijā, blakus Daugavas ietekai jūrai un ir 15 minūšu brauciena attālumā no Rīgas centra. Izveidota kā akciju sabiedrība 1991. gadā (izmantojot bijušā Latvijas Centrālā Jahtkluba saimniecisko bāzi).

Var piestāt 48 jahtas garumā līdz 15 metriem un ar iegrimi līdz 2,5 metriem. Jahtu piestātnē atrodas Daugavas lejteces akvatorijā vienīgā peldošā degvielas uzpildes stacija jahtām un kuteriem.

## Ārējās saites
* A/s "Latvijas Jahta" mājas lapa